
TERMITES NOVOS EX AFRICA REPORTATOS 
DESCRIPSIT 


YNGVE SJÖSTEDT. 


Eutermes mitis n. sp. 


Imago alata: supra fusco-brunnea, antennis, palpis, latere 
inferiore sordide flavescentibus, pedibus paulo obscurioribus; seg- 
mentis ventralibus extus macula parva brunnea ornatis; capite 
ovali, antrorsum paulo attenuato, sexta parte longiore latitudine 
inter fastigios oculorum; oculis magnis, ocellis rotundis, minus 
diametro ab oculis remotis; antennis r5-articulatis, articulo primo 
longitudine duorum sequentium, articulo secundo et tertio longitu- 
dine eadem; prothorace latitudine capitis oculo uno excepto, late 
rotundato-triangulari, portice paulo applanato et incurvato, antice 
breviter elevato et medio exciso; scutis dorsalibus meso- et meta- 
thoracis postice latis, paulo incurvatis; alis rufo-brunneo adum- 
bratis, venis partim valde indistinctis; mediana ad medium in 
ramulis 3—5 se findente, paulo supra medium alæ posita; ramu- 
lis submedianz 9—rir, inferioribus validioribus et magis coloratis. 

Exp. alar. 37—39, long c. alis 20—22, long. ale 18—19, 
lat. ale 4,5—5, long. c. cap. 9—10 mm, 

Madagaskar; coll. Sikona, Collectio DEsNEvx & Mus. Stockh. 


Eutermes infuscatus n. sp. 


Imago alata: supra nigro-brunnea; capite ovali, antrorsum 
paulo angustiore, medio impressione parva; epistomate flavescente, 
pallidiore quam fronte, paulo inflato; oculis modicis, ocellis 
late ovalibus, diametro longiore ab oculis remotis; dentibus duo- 
bus primis mandibularum zequalibus; antennis rs-articulatis, arti- 
culo basali longitudine duorum sequentium, articulo secundo et 
tertio longitudine eadem; ore et palpis pallide flavescentibus; 
prothorace latitudine capitis oculo uno excepto, semicirculari, 
postice incurvato, antice breviter elevato, medio non exciso; 
scutis dorsalibus meso- et metathoracis postice latis, incurvatis, 
processibus brevioribus, praesertim metathoracis rotundatis; alis 
fuliginosis, paulo rufescente adumbratis, venis partim minus distin- 
ctis; mediana recta, sepe indivisa, alias apice 1 —4 ramulos emit- 
tente; pedibus sordide flavescentibus, femoribus vix obscurioribus; 
segmentis ventralibus brunneis, medio late pallidis, stigmatibus nigris. 

Exp. alar. 24—24,5, long. c. alis 13— 14, long. ale r1— 
11,5, lat. alæ 3,2, corp. c. cap. 7—7,5 mm. 

Brit. Centr. Afr: Zomba, april 1899: coll. CawERON. Mus. 
Cambridge & Stockholm. 


